**Vedtatte kriterier for tildeling av kommunale kulturmidler i Kåfjord kommune**



Kåfjord kommune har nedfelte målsettinger om følgende:

*Kåfjord kommune skal være en fasilitator for folkehelse og friluftsliv.*

*Kåfjord kommune skal oppnå levekår og folkehelse til det beste for befolkningens psykiske og fysiske helse.*

*Kåfjord kommune skal tilrettelegge for allsidighet innen idrett og friluftsliv i alle deler av kommunen.*

*Kåfjord kommune skal bygge sitt samfunn på egen kultur og tradisjon.*

*Kåfjord kommune skal fortsette å ha status som kulturkommunen i Troms.*

Å støtte lokale lag og foreninger med aktivitetsmidler, er en forutsetning for å oppnå disse vedtatte målene. Kulturmidlene skal bidra inn i dette arbeidet.

**Overordnede kriterier for tildeling av kulturmidler fra og med 2020:**

**1** Kulturmidlene skal stimulere til mer -samt fremme- aktivitet i lokale lag og foreninger, samt på lokale institusjoner og i særskilte tilfeller bidra inn i spesielle tiltak som faller inn under tilskuddsordningens og kommunens målsettinger

**2** Aktiviteten i laget/ foreningen er det viktigste kriteriet for tildeling av kommunale kulturmidler

**3** Tilrettelegging for aktivitet for barn, unge og andre særskilte grupper vektlegges

**4** Spesielle formål og/ eller enkeltpersoner kan i særskilte tilfeller søke om, og i spesielle tilfeller tildeles midler, dersom det kan begrunnes i tilskuddsordningens og kommunens målsettinger

**5** Det kan søkes om oppstartsmidler til nyetablerte lag/ foreninger første driftsår. Maks tildelingssum er kr. 5000,-.

**6** Tilskuddsordningen indeksjusteres årlig i samsvar med KPI fra og med 2020

**7** Det avsettes en egen søkbar pott på kr. 40 000,- til spesielle tiltak

**8** Dersom det står igjen kulturmidler på budsjett etter endt søknadsrunde, kan midlene ved behandling av eventuelle søknader med relevante formål, brukes. I slike tilfeller prioriteres aktiviteter som kommer barn og unge og/ eller andre utsatte grupper til gode

**9** Nødvendige vedlegg må være med for at søknaden skal bli behandlet

**Kriteriene og fordelingsnøkkel for tildeling av kulturmidler innenfor tilskuddsordningens tre kategorier:**

1. **Lag og foreninger:**

Tilskudd fra kulturmidlene kan ikke overstige halvparten av lagets kostnader.

Aktivitetsstønaden = 100 % av midlene.

Aktiviteter for medlemmer under/ over 19 år: 2,0/ 1,0 poeng

Eventuelt andre forhold: inntil 3 poeng

1. **Friluftslivs- og idrettslag:**

Tilskudd fra kulturmidlene kan ikke overstige halvparten av lagets kostnader.

**2.1 Grunnstønad = ¼ av midlene**

Poeng ut ifra medlemstall

|  |  |
| --- | --- |
| Inntil 25 medlemmer 1 poeng | 125-150 medlemmer 6 poeng  |
| 26-50 medlemmer 2 poeng | 151-175 medlemmer 7 poeng  |
| 51-75 medlemmer 3 poeng | 176-200 medlemmer 8 poeng  |
| 76-100 medlemmer 4 poeng  | 201-250 medlemmer 9 poeng  |
| 101-125 medlemmer 5 poeng  | 251 og oppover 10 poeng  |

+ poeng ut ifra innkommet medlemskontingent i kroner:

|  |
| --- |
| Inntil kr. 4000 1 poeng  |
| Kr. 4001 – 10 000 2 poeng  |
| Over kr. 10 001 3 poeng  |

**2.2 Aktivitetstilskudd= ½ av midlene**

0-4,0 poeng for hver hovedaktivitet tilsluttet særforbund.

Årsrapport og regnskap må vise at det har vært aktivitet. Fordeles etter skjønn fra Idrettsrådet.

**2.3 Andre aktiviteter/ spesielle tiltak= ¼ av midlene**

**2.3.1** 0-6,0 poeng for aktiviteter som ikke er medlem i særforbund

Fordeles etter skjønn fra Idrettsrådet etter antall aktiviteter og deltakere iflg. årsberetning og regnskap.

**2.3.2** 0-6,0 poeng for aktiviteter for eldre, bistandstrengende og personer med funksjonsnedsettelser

Fordeles etter skjønn fra Idrettsrådet iflg. årsberetning og regnskap.

**2.3.3** 0-6,0 poeng for deltakelse i kompetanseutvikling og representasjonsoppgaver over klubb-foreningsnivå

Fordeles etter antall deltakere og oppmøter iflg. årsberetning

**2.3.4** 0-6,0 poeng for deltakelse i konkurranser utenfor område/ krets: NNM, NM, Cup’er og liknende

Fordeles etter antall deltakere og konkurranser iflg. årsberetning

**2.3.5** 0-6,0 poeng for kompetanseheving: Trener-, leder- og dommerutdanning

Fordeles etter antall kursdeltakere og antall kurs iflg. årsberetning

1. **Drift og leie av anlegg:**

Tilskuddet fordeles prosentvis i forhold til total godkjent søknadssum fra søkere som er tilskuddsberettiget.